GħANJA MALTIJA Irrid natik għanja li fost l-għana kollu li ġie minsuġ lilek ħadd s'issa ma tak; għax kif tidher lili hekk ħajja, hekk sbejħa, ja art ta' twelidi, ħadd m'għiaraf jarak. Min ħatrek rebbieħa . fil-ġlieda mal-Mislem, min tellgħek fil-għoli imħabba t-twemmin ; lil wieħed tat l-għanja il-ferħa, tar-rebħa, lil l-ieħor ta' Kristu is-sewwa tad-Din. Oħrajn mita l-għaref mar jikxef l-imgħoddi ta' żmien l-aktar bogħod mid-dlam ta' l-egħrien, mill-għaxqa misruqa imgħaġġba bid-dehra, ħollew tal-foħrija minn tagħhom l-ilsien. Mhux hekk l-għanja tiegħil kif twieldet jaf Alla li l-ġnus mar iqassam kull wieħed għalih, u nissel f'kull bniedem għal artu, għal ġensu dil-ġibda, li tħeġġeġ ta' qalbu fil-qiegħ. Hekk twieldet, bħal xitla ixxettlet u kibret, bħal siġra midditli ġo qalbi l-egħruq, saqqejtha, sabħalitha bid-demm ta' żgħożiti, b'dad-demm li f'imħabbtek jien minnu maħruq. Għax jiena, bħal mara, bħal mara li ssaħħar, li tbellah, li ġġennen s urajk jien miġbud. Hekk hekk, hekk inħobbok w-inħoss ġewwa sidri li ngħix ma nkunx nista' jien 'minnek mifrud. Min jaf kemm-il-darba fil-ljieli tal-qamar qgħadt nisma' lill-baħar ibusek fis-skiet u b'rogħda ta' għira mikdud mill-imħabba gerżumti ħassejtha b'demm qalbi intliet. Min jaf kemm-il-darba fil-qilla sajfija nixxemmex int rajtni mitluf f'ħarsa lejk, nistħajlek xi tfajla kif nieżla fil-baħar waqt jien kont nissaħħar għad-daħika t'għajnejk. Għalhekk malli ismek jien nisma' nintilef bħal kieku f'dagħdigħa, ta' bniedem marid, u nħoss qalbi tferfer ġo firuq liema bħalu u donnha minn sidri hi taqbeż tkun trid. Għalhekk jien niġġieled b'din saħħti, b'dan moħħi, biex dak li bu tiegħek jittiesef lċ xejn, għalhekk jien nitfittet, nitmasħan, nitqabad, biex int ma tkunx iċken, milli inti u fl-għajnejn. Int biss għallimthieli qalila l-mibegħda għal min irid jaħqrek jew jixħtek fit-tajn, jew ħija nobogħdu għalih ma hemmx maħfra: għal miegħu għajn b'għajn. F'dit-telfa qawwija din l-għanja ħejjejtlek. Imkebbsa xewqati bħal ġamra għalik, ħabbatli kull daqqa li tmur mat-tqabbila ta' demmi li jagħili ġo ġismi t-tektik. U wara li l-bewsa tal-mewt minn ġo fija ittajjar lir-ruħi għaż-żmien ta' bla jiem, jien nibqa' nismagħha w-hi tibqa' tgħannili din l-għanja wild ruħi, għax ruħi bla tmiem. eLEĦEN IS-SEWWA' Għandna f'idejna l-ewwel ħames numri ta' din il-gazzetta, li bdiet toħroġ fl-ewwel ta' Settembru u nixtiequ nfaħħru b'qalbna kollha lil min qiegħed joħroġha. Irridu ngħidu, bla ebda biża' li qegħdin ngħidu ħażin, li ''Leħen is-Sewwa' jisboq lill-ġurnali l-oħra kollha għaliex : hu biss fost kollha kemm huma jista' jaqdi l-missjoni tiegħu ta' GĦALLIEM TAL-POPLU u dan il-għaliex hu meħlus minn kull ġibda lejn dan jew dak il-partit politku— ħaġa li l-ebda gazzetta olira bil-malti ma hi meħlusa minnha. Imżewqa tajjeb ħafna għax fiha ssib mhux biss artikuli reliġjużi sbieħ ħafna, iżda ssib wkoll artikuli ta' Letteratura, Arti, Storja u artikuli oħira li jiġbduk tassew. Ħaġ'ofira li iġġagħalha tisboq lill-gazzetti l-oħra bil-Malti hi l-ortografija uniformi li tagħmilha għanja u sabiħa.